Οι τιμές του φυσικού αερίου αναπροσαρμόζονται μηνιαία, με βάση το κόστος αγοράς αερίου του προηγούμενου μήνα. Με δεδομένο ότι το μικτό περιθώριο εμπορίας παραμένει σταθερό, η εξέλιξη των μηνιαίων τιμών φυσικού αερίου, είτε ανοδικά είτε πτωτικά, οφείλεται στο κόστος αγοράς φυσικού αερίου, το κόστος τελών διανομής από την Οικεία ΕΔΑ και το κόστος μεταφοράς φυσικού αερίου από το διαχειριστή ΕΣΦΑ.  Σύμφωνα με το Ν.3986/2011, οι πάροχοι υποχρεούται να συνεισπράττουν με τους λογαριασμούς αερίου τη χρέωση για τον Ειδικό Φόρο Κατανάλωσης όπως αυτή ορίζεται από το αρμόδιο υπουργείο και να την αποδίδουν στο Κράτος.  Επίσης, σύμφωνα με το Ν.2093/92, άρθρο 9 (παρ.5,6,7), υποχρεούνται να συνεισπράττουν με τους λογαριασμούς αερίου την χρέωση για το Ειδικό Τέλος (5‰) και να την αποδίδουν στο Κράτος. Το Ειδικό τέλος (5‰) εφαρμόζεται επί των υπαγομένων σε ΕΦΚ χρεώσεων προσαυξημένων με τον Ειδικό Φόρο Κατανάλωσης (αναλογικό τέλος + ΕΦΚ) και δεν υπόκειται σε ΦΠΑ.